தேனி சுப்பிரமணி மீதான நிருவாக அணுக்க நீக்கல் கோரிக்கை தொடர்பாக பயனர்கள் தங்கள் கருத்துகளைத் தெரிவிக்கலாம். வெறும் ஆம், இல்லை, வேண்டாம், விருப்பம் போடாமல் விரிவாக, தெளிவாக பயன் இடர்களை முன்வைத்து உரையாடுவது வரவேற்கப்படுகிறது. 22 பிப்ரவரி, 2014 வரை உரையாடல் நடக்கும். அதற்கு அடுத்த ஒரு வாரம் உரையாடலில் சாரத்தைத் தொகுத்து எழுதும் பணி நடக்கும். --இரவி (பேச்சு) 14:41, 8 பெப்ரவரி 2014 (UTC)  
##### ஆன்டன்
நான் ஏற்கெனவே முன்மொழிந்த கோரிக்கை நிலுவையில் உள்ளதால் இது பற்றி அதிகம் குறிப்பிடாமல் சுருக்கமாகக் குறிப்பிடுகின்றேன். குறித்த காலம் கொடுத்தும் நிருவாகியின் **மறுமொழி அளிக்காததாலும்**, குழுவின் பரிந்துரையின்படி உறுதியளிக்க வேண்டியவற்றுக்கு **உறுதி அளிக்காதாலும்**, நிருவாக அணுக்கத்தைத் திரும்பப் பெற்று, அவர் இணைத்த இணையத்தள முகவரிகளை நீக்குமாறும் பரிந்துரைக்கிறேன். மறுமொழி அளிக்காததால் வாக்கெடுப்பு தேவையில்லை எனக் கருதுகிறேன்.--<span>Anton</span><font color="red"><sup>Talk</sup></font> 12:37, 16 பெப்ரவரி 2014 (UTC)  
##### இரவி
உண்மையில், இராசன் முதல் முறையீட்டை வைத்த பிறகும் கூட, தேனி சுப்பிரமணி மீதான குற்றச்சாட்டுகள் நிருவாகப் பொறுப்பை நீக்குவதற்குப் போதுமானவை அல்ல என்றே கருதினேன். ஆனால், ஐவர் குழுவின் பரிந்துரையைப் புறக்கணித்ததும் ஒட்டு மொத்தமாக ஒத்துழையாமையைத் தொடர்வதும் ஏற்றுக் கொள்ளக்கூடியதாக இல்லை. பின்வரும் காரணங்களுக்காக தேனி சுப்பிரமணியை நிருவாகப் பொறுப்பில் இருந்து விலக்கக் கோருகிறேன்:  
1. கட்டுரைப் பக்கங்களில் கொள்கை மீறல் தொகுப்புகளைச் சுட்டிக் காட்டியும் அவற்றைத் திருத்திக் கொள்ள முன்வராமை.
1. தமிழ் விக்கிச்சமூகத்துடன் ஒத்துழையாமை.
1. தமிழ் விக்கிப்பீடியா பற்றி உண்மைக்குப் புறம்பான தகவலை அச்சு இதழ் ஒன்றில் பரப்புதல். அதற்கு மறுப்பு வெளியிடுமாறு கோரினாலும் ஏற்றுக் கொள்ளாமை. சர்ச்சைக்குரிய கட்டுரை வெளியான அதே இதழில் அண்மையில் Uncyclopedia என்னும் விக்கிப்பீடியா நையாண்டித் தளத்தைப் பற்றி முழுமையான கட்டுரையை எழுதியுள்ளார் என்பது வெந்த புண்ணில் வேல்.
1. தமிழ் விக்கிப்பீடியா தொடர்பாக அரசுடன் வெளிப்படைத்தன்மை அற்ற உறவாட்டம்.
1. உடன் பங்களிக்கும் தமிழ் விக்கிப்பீடியரை நாகரிகமின்றி ஒருமையில் விளித்தல். அதற்கு வருத்தம் தெரிவிக்க மறுத்தல்.
1. கையாள் பயன்படுத்தினார் என்ற முறையீடு இவர் மீது உள்ளது.
1. பலரும் வேண்டுகோள் விடுத்த பிறகும் தனது பேச்சுப் பக்கத்தை மூடி வைத்துக் கொண்டமை. இது அவருடைய நிருவாக அணுக்கத்தை முறைகேடாக பயன்படுத்தியமைக்கு ஈடாகும்.
1. குறிப்பிட்ட விக்கிப்பீடியர்கள் கேட்டுக் கொண்டால் மட்டும் பதில் தந்து ஏனைய விக்கிசமூகத்தைப் புறக்கணிக்கின்றமை.
1. கைப்பாவை ஒருவர் கூறும் நிறுவப்படாத அவதூறை வழிமொழிந்து நிருவாகப் பொறுப்பின் கண்ணியத்தில் இருந்து தவறியமை.
1. உடன் பங்களிப்பவர்கள் மீதான முறையான ஆதாரமற்ற அவதூறுகளை தெரிவிக்கிறார்.
1. அறிவுரை என்ற பெயரில் பயனர் ஒருவர் தானே எழுதி நீக்கிவிட்ட ஒரு கருத்தைத் தோண்டியெடுத்து அவரது கல்வி / பணி வாழ்வுக்கு அச்சுறுத்தலை ஏற்படுத்தியது. இது ஒரு நுணுக்கமான மிரட்டல் என்றே கருத வேண்டியுள்ளது.  
சுருக்கமாகச் சொன்னால், அடுத்து நிருவாகப் பொறுப்புக்கு வர விரும்பும் ஒருவர், தற்போது இருக்கும் சிறந்த நிருவாகியை விட ஒரு படி மேலே இருக்க வேண்டும். அதற்கு நல்ல முன்மாதிரிகளை நாம் ஏற்படுத்த வேண்டும். நன்றி.--இரவி (பேச்சு) 14:59, 16 பெப்ரவரி 2014 (UTC)  
சர்ச்சைக்குரிய தமிழ் கம்பியூட்டர் கட்டுரை உட்பட வெளிவந்த தொடர் இப்போது நூல் வடிவம் பெறுகிறது. இதிலாவது தவறான கருத்து திருத்தப்படுமா?  
https://www.facebook.com/photo.php?fbid=619772898077848&set=a.103745293013947.5662.100001354294278&type=1&stream_ref=10  
விக்கிப்பீடியா பற்றிய விவரங்களை நூலாக்கி ஆதாயம் அடையும் ஆவலை சுட்டிக்காட்டப்பட்டுள்ள கொள்கை மீறல்களைத் திருத்துவதிலும் காட்டலாமே?  
தொடர்ந்து விக்கிப்பீடியா தொடர்பாக வெளியிடங்களிலும் பேச எண்ணியுள்ளார். விக்கிப்பீடியாவைப் பற்றி யார் பேசலாம், கூடாது என்று தடை போட ஏதும் இல்லை என்றாலும், தமிழ் விக்கிப்பீடியாவில் நிருவாகப் பொறுப்பில் இருந்து கொள்கை மீறலில் ஈடுபடுபவர் வெளியிடங்களில் விக்கிப்பீடியா பரப்புரையில் ஈடுபடுவது முரண்நகையாக இருக்கிறது. விக்கிப்பீடியா திட்டம் சரியான வகையில் முன்வைக்கப்படுமா என்ற அச்சத்தையும் தருகிறது.  
https://www.facebook.com/photo.php?fbid=623004531088018&set=a.103745293013947.5662.100001354294278&type=1&stream_ref=10  
--இரவி (பேச்சு) 18:22, 17 பெப்ரவரி 2014 (UTC)  
##### சுந்தர்
மேலேயுள்ள குற்றச்சாட்டுக்களில் எனக்கு மிகவும் முக்கியமானதாகப்படுவது இரண்டாம் எண்ணிட்ட ஒத்துழையாமைதான். அடுத்தபடியாக அரசுடனான உறவாட்டத்தில் வெளிப்படைத்தன்மை இல்லாததும் விக்கிப்பீடியாவின் நடுநிலைத்தன்மைக்கு ஊறுவிளைவிக்கும் வாய்ப்புள்ளபடி நடந்து கொண்டதும். அந்த அடிப்படையில் நான் இம்முன்மொழிவை ஆதரிக்கிறேன்.  
மற்ற சாட்டுக்களைப்பற்றிய எனது கருத்துகள்:  
// கட்டுரைப் பக்கங்களில் கொள்கை மீறல் தொகுப்புகளைச் சுட்டிக் காட்டியும் அவற்றைத் திருத்திக் கொள்ள முன்வராமை. //  
// உடன் பங்களிக்கும் தமிழ் விக்கிப்பீடியரை நாகரிகமின்றி ஒருமையில் விளித்தல். அதற்கு வருத்தம் தெரிவிக்க மறுத்தல். //  
இவ்விரண்டுக்கும் தகுந்த இணைப்புகள் தரவும்.  
// தமிழ் விக்கிப்பீடியா பற்றி உண்மைக்குப் புறம்பான தகவலை அச்சு இதழ் ஒன்றில் பரப்புதல். அதற்கு மறுப்பு வெளியிடுமாறு கோரினாலும் ஏற்றுக் கொள்ளாமை. சர்ச்சைக்குரிய கட்டுரை வெளியான அதே இதழில் அண்மையில் Uncyclopedia என்னும் விக்கிப்பீடியா நையாண்டித் தளத்தைப் பற்றி முழுமையான கட்டுரையை எழுதியுள்ளார் என்பது வெந்த புண்ணில் வேல். //  
உண்மைக்குப்புறம்பான தகவலை வெளியிட்டது தவறு. மறுப்பு வேண்டி எழுதியிருக்க வேண்டும், பதிப்பதும் பதியாமல் விடுவதும் பதிப்பாசிரியர் முடிவு. ஆனால், முயன்றிருக்க வேண்டும். அன்சைக்குளோப்பீடியா பற்றி எழுதியதில் தவறில்லை என நினைக்கிறேன். அக்கட்டுரையில் விக்கிப்பீடியாபற்றி தரக்குறைவாக எதுவும் எழுதியிருக்கிறாரா?  
// கையாள் பயன்படுத்தினார் என்ற முறையீடு இவர் மீது உள்ளது. //  
இது நிறுவப்படாத நிலையில் இதைக் கருத்தில் கொள்ள முடியாது.  
எட்டாம் எண்ணிட்ட குற்றச்சாட்டு இரண்டாம் எண்ணுடன் சேர்த்தி. 9, 10 ஆகிய கண்ணியக்குறைபாடுகளைத் தனியாகப் பார்க்கையில் நிருவாக அணுக்கத்தை நீக்கும் அளவில் இல்லை எனத் தோன்றுகிறது. 11-ஆம் எண்ணிட்ட குற்றச்சாட்டில் அவரது நோக்கத்தைப் பற்றிய ஊகத்தின் அடிப்படையில் இவ்வளவு பெரிய நடவடிக்கை எடுக்கமுடியாது. ஊகத்தின் அடிப்படையில் பலரும் பலரைப்பற்றியும் தவறாக எண்ண நிறைய வாய்ப்புள்ளது. -- சுந்தர் <sup>\பேச்சு</sup> 05:45, 18 பெப்ரவரி 2014 (UTC)  
சுந்தர் , தடித்த வார்த்தைகளைப் பயன்படுத்தாமைக்கு உறுதியளிக்குமாறு ஐவர் குழு பரிந்துரைத்திருந்தது. இப்பரிந்துரையை இவர் இன்னும் ஏற்கவில்லை. உன் என்ற ஒருமை விளிப்பை இங்கு பயன்படுதியுள்ளார். உடன் பங்களிக்கும் பயனரை முட்டாள் என்று இங்கு விளித்துள்ளார் (தொகுப்புச் சுருக்கம் பார்க்கவும்).  
கட்டுரைப் பக்கத்தில் கொள்கை மீறலுக்கு, பின்வரும் இணைப்புகளைப் பார்க்கவும்:  
- நலமுரண் தளங்களுக்கு இணைப்பு  
- தன்வரலாற்றுக் கட்டுரையில் பங்களிப்பு  
- வணிக வெளியிணைப்பு தருதல்  
//அக்கட்டுரையில் விக்கிப்பீடியாபற்றி தரக்குறைவாக எதுவும் எழுதியிருக்கிறாரா?//  
விக்கிப்பீடியா பற்றிய பிழையான தகவலுக்கு மறுப்பு தெரிவித்து எழுதவில்லை. (அல்லது எழுதி பதிப்பிக்கவில்லை என்றால், அப்படி ஒரு விளக்கத்தையேனும் தமிழ்விக்கிப்பீடியாவில் இது வரை தெரிவிக்கவில்லை). ஆனால், அதனைத் தொடர்ந்து அன்சைக்ளோபீடியா பற்றி எழுத இயல்கிறது என்றால் ஊடக அரசியல் புரிபவர்களுக்கு இதில் உள்ள நையாண்டி புரியும். இல்லை, இதுவும் ஊகம் என்றால் விட்டுவிடலாம். இங்கு அவர் விக்கிப்பீடியாவை நையாண்டி செய்கிறாரா என்பதைத் தாண்டி, அதே இதழில் தொடர்ந்து இயங்குகிற ஒருவர், ஏன் தமிழ் விக்கிப்பீடியர்களின் வேண்டுகோளுக்குச் செவி சாய்க்க மறுக்கிறார்? இதுவும் ஒரு வகை ஒத்துழையாமையே.  
//இது நிறுவப்படாத நிலையில் இதைக் கருத்தில் கொள்ள முடியாது.//  
நிறுவப்படவில்லை என்பது வேறு. இது தொடர்பான விசாரணையைத் தொடங்கக் கூட யாரும் முன்வரவில்லை என்பது வேறு. இவர் மீது சமூக முறையீட்டுக் கூடத்தில் வைத்த இரண்டு முறையீடுகளும் அப்படியே உள்ளன. எனவே, இப்படி ஒரு முறையீடு பதியப்பட்டுள்ளது என்று குறிப்பிடுவது அவசியமாகிறது.--இரவி (பேச்சு) 21:41, 21 பெப்ரவரி 2014 (UTC)  
:இணைப்புகளுக்கு நன்றி, இரவி. தேனி சுப்பிரமணி ஒருமையில் விளித்ததும் முட்டாள் என்றதும் கடுமையான தவறு. அதற்கு வருத்தம் எதுவும் தெரிவிக்காதநிலையில் இந்த முன்மொழிவில் கட்டாயம் அதைக் கருத்தில் கொள்ளவேண்டும். வணிக வெளியிணைப்பு தந்தது தவறு, சுட்டிக்காட்டியபின்னும் தொடர்ந்து செய்திருந்தால் அதையும் கருத்தில் கொள்ளலாம்.
: // ஊடக அரசியல் புரிபவர்களுக்கு இதில் உள்ள நையாண்டி புரியும். //